|  |  |
| --- | --- |
|  | **Plansekretariatet**  Valdemarsgade 43  4760 Vordingborg  Telefon 55363636  Direkte 55362424  [www.vordingborg.dk](http://www.vordingborg.dk/)  Dorit Mahler Jensen  29-01-2015 |

**Referat af møde i Præstø Facaderåd**

Tirsdag den 13. januar 2015 kl. 8:00 – 9:30 i Sweet & Coffee, Adelgade 48 i Præstø.

Til stede:

Anja Bille Hansen

Preben Jørgensen

Tom Andersen

Rene Sørensen

Berit Christensen

Rasmus Evind

Inge Knudsen

Dorit Mahler Jensen

Derudover var ansøger Christian Petersen tilstede en del af mødet.

Ikke deltagende i sagens behandling:

Peter Bering

**Dagsorden:**

1. **Havnestræde 4 – ansøgning om udskiftning af vinduer og anlæg af hævet areal**

Ansøgning om udskiftning af vinduer i stueetage og på 1. sal samt ansøgning om anlæg af hævet opholdsareal ved gavlen mod Havnestræde.

**Beslutning:**

Facaderådet valgte at komme med individuelle bemærkninger til ansøgning om udskiftning af vinduer frem for at komme med en samlet anbefaling – dette skyldes sagens kompleksitet.

Facaderådsmedlemmernes bemærkninger til sagen:

* De eksisterende vinduer bør renoveres og dermed bevares. De kan uden problemer suppleres med forsatsruder, blandt andet for at bevare det helt specielle spil og liv der findes i de gamle ruder. Det meget væsentlige udtryk sådanne oprindelige vinduer bidrager med til hehedsindtrykket af bygningen, er uvurderligt. Efter aftale med ejer, er der indhentet proffesionele vurderinger, som fastslår vinduerne som værende absolut egnede til bevaring.
* Lokalplanen skal efterleves – og afgørelsen suppleres med dialog mellem kommune og ansøger om de faglige aspekter i gennemførslen af det konkrete projekt.
* Der bør gives lov til de ansøgte vinduer forudsat glaslister erstattes med kitfalse.
* Der bør gives lov til de ansøgte vinduer som de er, da det ikke ændrer væsentligt på bygningens fremtræden, da ramme/sprosse dimensionerne er i rimelig overensstemmelse med eksisterende dimensioner. De ansøgte vinduer vurderes ikke at egne sig til en udskiftning af glaslister med kitfalse.
* Ved en tilladelse til de ansøgte vinduer, er det en god idé at gemme de nuværende vinduer, som så kan istandsættes til evt. senere brug.

Vedr. det hævede opholdsareal, bidrog enkelte facaderådmedlemmer med bemærkninger til ansøgningen – disse vil indgå som input i den kommende myndighedsbehandling.

Venlig hilsen

Dorit Mahler Jensen

Sekretær for Facaderådet